যুক্তরাষ্ট্রের হনুলুলুতে ২ পুলিশ কর্মকর্তাকে গুলি করে হত্যা
যুক্তরাষ্ট্রের হাওয়াই রাজ্যের হনুলুলু শহরের হায়মন্ড হেড এলাকায় গুলি করে দুই পুলিশ কর্মকর্তাকে হত্যা করেছে এক দুর্বৃত্ত।







স্থানীয় সময় রোববার সকাল ৯টায় হনুলুলু শহরের হায়মন্ড হেড এলাকায় ওই হামলার ঘটনা ঘটে। ওই ঘটনায় আরও এক পুলিশ সদস্য আহত হয়েছেন।খবর সিএনএনের।




জেরি হ্যানেল (৬০) নামে এক ভাড়াটিয়া প্রথমে তার বাড়ির মালিক ও অপর এক নারীকে ছুরিকাঘাত করেন।
খবর পেয়ে পুলিশ ঘটনাস্থলে পৌঁছলে জেরি পুলিশকে লক্ষ্য করে গুলি ছোড়ে। এতে টিফানি এনরিকেজ ও কাইলিক কালামা নামে দুই পুলিশ কর্মকর্তা নিহত হন। পরে তার ভাড়া করা বাসায় আগুন ধরিয়ে দেন।
এতে ওই বাড়িসহ আশপাশের আরও কয়েকটি বাড়িঘরে আগুনে পুড়ে যায়। পুলিশ ধার‌ণা করছে, ঘরের ভেতর অগ্নিদগ্ধ হয়ে হামলাকারীও মারা গেছে।
এদিকে পুলিশ কর্মকর্তাদের মৃত্যুতে শোক জানিয়েছেন হাওয়াইয়ের গভর্নর ডেভিড ইগ।



এক শোকবার্তায় তিনি বলেন, আমরা চৌকস দুই পুলিশ কর্মকর্তার মৃত্যুতে গভীরভাবে শোকাহত। তাদের পরিবারের প্রতি ভালোবাসা। তারা দুজনই কর্মরত অবস্থায় মারা গেছেন।
হনুলুলুর শহরের মেয়র কার্ক কাল্ডওয়েল গোলাগুলির ঘটনাকে নজিরবিহীন বলে উল্লেখ করেছেন। পুলিশ এখনও সন্দেহভাজনকে খুঁজছে।

যুক্তরাষ্ট্রের হাওয়াই রাজ্যের হনুলুলু শহরের হায়মন্ড হেড এলাকায় গুলি করে দুই পুলিশ কর্মকর্তাকে হত্যা করেছে এক দুর্বৃত্ত।